Alisson Becker utawa jeneng jangkepé Alisson Ramses Becker yaiku salah sawijining pamain bal-balan aguna saka nagara Brasil lan main kanggo klub Liverpool FC. Alisson lair ing kutha Novo Hamburgo, Brasil surya kaping 2 wulan Oktober taun 1992. Alisson duwé dedeg 193 cm lan wis main sajroning 2 mangsa kanggo Liverpool FC.

Alisson dadi pamain Liverpool FC ing transfer mangsa panas (wulan Juli) taun 2018 saka klub lawasé yaiku AS Roma kanthi rega 65 yuta Éuro lan dadi rékor transferé klub. Sawisé dadi pamain Liverpool FC, Alisson banjur dadi pamain kang cepet tanggap sajroning formasi lan ora gantalan suwé regané mèlu munggah. Dhèwèké kalebu kiper kang ampuh ngadhang tendhangané mungsuh, uga dadi juru oper bal jarak adoh kang mumpuni lan dadi juwara Liga Champions ing kutha Madrid tanpa gawangé kebobolan.

Kiper Larang 
Status kiper paling larang sadonya sadurungé dipecahaké déning Alisson yaiku dadi duwèké kiper asal Itali yaiku Gianluigi Buffon yaiku kanthi rega 52,88 yuta Éuro nalika dituku Juventus saka AC Parma ing mangsa 2001/2002. Nanging rega Alisson manawa diétung mawa Rupiah nganti 1,2 trilyun. Ing kontraké ana klausul tambahan yèn Alisson bisa main apik, AS Roma bakal olèh tambahan dhuwit nganti 10 yuta Éuro. Tekané Alisson diajab bisa nambal ringkihé Liverpool FC ing pérangan buri mliginé kiper kang asring ditemahi Liverpool rong mangsa memburi. Alisson yaiku kiper utama tim nasional Brasil ing Piala Donya 2018 Ruslan, ing turnamèn kasebut Alisson amung kebobol telung gol. Sadurungé Chelsea tuku Kepa Arizabalaga, Alisson dadi kiper paling larang ing donya.

Ditampik Klub Liga Inggris 
Satemené Liverpool naté ditari kanggo nekakaké Alisson nalika pamain kasebut isih ana ing Internacional. Ing taun 2015 Internacional nawakaké Alisson ing sawenèh klub Inggris kalebu Liverpool, malah Internacional ngatutaké rekomen saka tilas kiper Brasil Claudio Taffarel kang mratélakaké manawa Alisson yaiku sawijining kiper paling jempolan ing Amérika Kidul nanging klub-klub Inggris siji-sijia ora ana sing kesengsem. Taun 2015 kamangka Alisson amung diregani 67, 9 milyar Rupiah lan Alisson wurung pindhah menyan Éropa lan setaun candhaké nembe pindhah menyang AS Roma kanthi rega 8 yuta Éuro. Déné rong taun candhaké Alisson malih dadi kiper paling larang sadonya tegesé rega Alisson mundhak tikel 15 saka regané sakawit.

Karir 
Sajroning kariré minangka pamain bal-balan, Alisson kapétung ora bélani klub kang akèh utawa ora asring ganti-ganti klub. Dhèwèké mung naté béla telung klub kaya ta Internacional, AS Roma, lan Liverpool FC, sarta béla negarané Brasil.

Miturut Angka 
Manawa kariré Alisson tinulis sajroning angka, bakal cumawis kaya ing kothak ngisor iki.

Riwayat Transfer 

 Tanggal 1 Januari 2012 Alisson promosi saka Internacional U-20 menyang tim Internacional B.
 Tanggal 1 Januari 2013 promosi saka Internacional B menyang tim utama Internacional kanthi rega pasaran 150 èwu Éuro.
 Tanggal 6 Juli 2016 ditransfer saka Internacional menyang AS Roma kanthi rega 7 yuta Éuro.
 Tanggal 19 Juli 2018 ditransfer saka AS Roma menyang Liverpool FC kanthi rega 60 yuta Éuro.

Pangaji-aji 

Yèn diétung-étung sadurungé taun 2019 Alisson durung pati akèh antuk pangaji-aji ing karir bal-balané, nanging nalika ngancik taun 2019 nganti saiki taun kasebut dadi taun paling anja sajroning kariré, nyatané dhèwèké kasil olèh pirang-pirang pangaji-aji embuh kuwi sacara klumpukan utawa priyangga.

Brasil 

 Juwara Copa América 2019 ing Rio de Janeiro.

Liverpool FC 

 Juwara Liga Champions Éropa 2019 ing Madrid.
 Juwara Piyala Super Éropa 2019 ing Istanbul.
 Juwara Piyala Donya Antarklub FIFA 2020 ing Qatar.
 Juwara Liga Primèr Inggris 2020.

Priyangga 

 Trofi Lèv Yashin (Ballon d'Or Kiper) 2019.
 Kiper paling becik FIFA 2019.
 Kiper paling becik Liga Champions 2019.
 Sarung Tangan Emas Liga Primèr Inggris 2019.
 Sarung Tangan Emas Copa América 2019.

Rujukan 

Pamain bal-balan
Pamain bal-balan miturut nagara
Pamain bal-balan Brasil